Antara Dua Syurga

Antara Dua Syurga ialah sebuah drama televisyen Malaysia 2025 terbitan Lumatic Films Sdn. Bhd. yang diarahkan oleh Faliq Sharif.  Ia dibintangi oleh Nabil Aqil, Zarif Ghazzi dan Tracie Sinidol. Drama ini memulakan tayangan perdana di Slot Lestary, TV3 dari 3 Januari hingga 25 Januari 2025 menggantikan Skuad X.

Siri ini juga turut ditayangkan menerusi penstriman Tonton pada 24 jam awal sebelum penayangan di saluran yang dinyatakan.

 Sinopsis 
Jannah (Tracie Sinidol) seorang mualaf yang tersepit di antara cinta dua lelaki. Antara kasih suaminya dan cinta sahabat baiknya. Persoalan tentang takdir dan keputusan. Adakah jalan yang dipilih ini benar dan adakah segala cabaran ini suatu takdir ataupun balasan dari pilihan yang salah.

Drama ini bermula dengan ikatan persahabatan erat antara Firdaus (Nabil Aqil) dan Naim (Zarif Ghazzi), dua sahabat karib yang bekerja di sebuah agensi pengiklanan terkenal. Dikenali dengan bakat luar biasa dan kreativiti tinggi, mereka sering menjadi pilihan utama untuk menarik klien besar. Namun, cabaran mula timbul apabila mereka diberi tugasan penting untuk mendapatkan kerjasama daripada Azami Food Industries, syarikat gergasi yang diketuai oleh ketua pemasaran yang tegas, May Wong.

Dalam usaha menarik perhatian May, kedua-dua jejaka ini menyedari bahawa minat May terhadap Islam boleh menjadi peluang untuk mendekatinya. Firdaus dan Naim kemudian meluangkan masa untuk mengenali May secara lebih mendalam, namun tanpa disedari, hubungan profesional mereka berubah menjadi sesuatu yang lebih peribadi. Perasaan cinta mula wujud, dan ini mencetuskan konflik yang tidak dapat dielakkan.

Perjalanan spiritual May untuk mendalami Islam menjadi titik perubahan besar dalam hidupnya. Setelah memeluk Islam, dia memilih nama Jannah, yang bermaksud ‘syurga’. Transformasi ini bukan sahaja mendekatkan Jannah kepada Firdaus dan Naim, tetapi juga mewujudkan konflik emosi yang lebih mendalam.

Firdaus dan Naim turut menghadapi tekanan daripada pesaing mereka, Zain Rizman, ketua agensi iklan yang licik dan tidak gentar menggunakan pelbagai taktik untuk menggagalkan mereka. Situasi menjadi semakin tegang apabila pertemuan rahsia antara May dengan kedua-dua jejaka ini secara berasingan terbongkar. Persahabatan mereka, yang dahulunya begitu kukuh, kini berada di ambang perpecahan.

Dalam kemelut ini, Firdaus dan Naim akhirnya membuat keputusan untuk membiarkan Jannah memilih siapa yang terbaik untuknya. Namun, usaha mereka untuk memikat hati Jannah secara terang-terangan menjadikan situasi lebih rumit. Adakah cinta akan menjadi punca persahabatan mereka hancur? Atau adakah mereka mampu mencapai penyelesaian yang memuaskan hati semua pihak?

Pelakon

Pelakon utama
 Tracie Sinidol sebagai May / Jannah
 Nabil Aqil sebagai Firdaus
 Zarif Ghazzi sebagai Naim

Pelakon pembantu
 Steve Yap sebagai Richard Wong
 Liza Abdullah sebagai Puan Bainun

Pelakon tambahan
 Aida Rain sebagai Shida
 Ash Dee sebagai Farah
 Akmal Asyraf sebagai Azman
 Fateh Zhafri sebagai Dato' Kamal
 Ahmad Juahir sebagai Haji Rozani
 Azhar sebagai Encik Fadhil
 Zarrin Nuqman sebagai Chef Mamat
 Zaini Mustafa sebagai Pat Mat 
 Jesse Lim sebagai Mr. Tung/Tabib

 Pautan luar